Diskusija:Mendeļejevijs

message: Es tikai gribēju pateikt, ka Svešvārdu vārdnīcā (Jumava, 2007) ir mendelēvijs un skatos, ka nav gluži tā, ka netā nekā nav (attiecībā uz mendelēviju). --FRK (diskusija/devums) 12:49, 20 martā, 2014 (EET)
replies: text: Es pārbaudīju pēc šī, bet nav izslēgts, ka tagad ir pieņemts citādi. Diez, kā ir tagadējās skolas mācību grāmatās? Pēc loģikas, elements nosaukts par godu Mendeļejevam, nevis Mendelim. --ScAvenger (diskusija) 14:22, 20 martā, 2014 (EET)
replies: text: :Ir arī mendelēvijs. Laikam Treisijam un Geimerim būtu lielākā pieeja mācību grāmatām. Es gan vēl uzprasīšu savai bijušajai skolasbiedrenei, kas ķīmiju studē. Un Mendeļejevs/Mendelis - es gan neesmu krievu valodas eksperts, bet šis nav kaut kāds mēģinājums latviskot to elementu? --FRK (diskusija/devums) 15:50, 20 martā, 2014 (EET)

text: :Apskatījos "Tabulas un formulas fizikā 8.-12. klasei" (Lielvārds, 2005), tur arī ir mendelēvijs. "Vispārīgā ķīmija vidusskolai" (Zvaigzne ABC, 2005) vismaz Mendeļejeva tabulā ir mendeļejevijs (pašu grāmatu nepāršķirstīju), vēl dažās Mendeļejeva tabulās (samērā jaunas, šī gadsimta) ir mendeļejevijs. "Latviešu valodas pareizrakstības un pareizrunas vārdnīcā" (Avots, 2007) ir mendelevijs. --FRK (diskusija/devums) 16:10, 20 martā, 2014 (EET)
replies: text: ::Paskatījos arī savus krājumus; šķiet, ka tendence ir tāda, ka padomju laikā visur bija mendeļejevijs, bet tagad vairāk tiek lietots mendelevijs vai mendelēvijs. Domāju, ka jāliek tā, kā Pareizrakstības vārdnīcā, jo garajam ē tur nav īsta pamata būt. Arī pēc krievu valodā lietotā nosaukuma sanāk mendelevijs. --ScAvenger (diskusija) 22:27, 20 martā, 2014 (EET)

text: ::Uzgāju vienu 1984. gada krievu grāmatu, kur teikts, ka sākumā elements saukts par mendeļejeviju (менделеевий), bet pēc tam pieņemts nosaukums mendeļevijs (менделевий) izrunas ērtību dēļ. --ScAvenger (diskusija) 20:31, 22 martā, 2014 (EET)
OK. Katrā ziņā šis variants ir labāks par otru piedāvāto — mendelēviju :) --ScAvenger (diskusija) 2016. gada 22. decembris, plkst. 08.03 (EET)

text: 2018. gada vidusskolas ķīmijas eksāmenā dotajā periodiskajā tabulā  ir mendeļejevijs. Vai ir kāda stingra atsauce, ka šis elements tomēr būtu jāsauc par mendeļējeviju, piemēram, LZA komisijas lēmums vai kas tamlīdzīgs? --Treisijs (diskusija) 2018. gada 29. jūlijs, plkst. 23.56 (EEST)
replies: text: :Oficiālākais no atrastajiem ir AkadTerm. Tiesa, letonika.lv atrod mendeļejeviju. --ScAvenger (diskusija) 2018. gada 30. jūlijs, plkst. 01.13 (EEST)
Aizsūtīju jautājumu Valsts Valodas centram. Viņi atbildēja šādi: "Atbildot uz Jūsu jautājumu par 101. ķīmiskā elementa pareizrakstību latviešu valodā, Valsts valodas centrs informē, ka Latvijas Zinātņu akadēmijas Terminoloģijas komisija (LZA TK) jau 1964. gada Fizikas terminu vārdnīcā šo elementu iekļāvusi ar nosaukumu “mendeļejevijs” (bez garumzīmēm, ar mīksto “ļ”). Tāpat tas pierakstīts arī 1979. gada Latvijas padomju enciklopēdijas tematiskā šķirkļu saraksta projektā, kā arī 1985. gada Latvijas padomju enciklopēdijā. Ņemot to vērā, šī elementa pareizs nosaukums latviešu valodā ir “mendeļejevijs”.
Avoti: Latvijas padomju enciklopēdija, 6. sējums; LZA terminu datubāze: http://termini.lza.lv/term.php?term=mendeļejevijs&list=&lang=&h="
Balstoties uz to, tomēr pārdēvēšu rakstu atpakaļ. --Treisijs (diskusija) 2018. gada 2. augusts, plkst. 22.44 (EEST)
thread_title:  Ķīmiskā elementa nosaukums latviešu valodā